Kamyxin

Kamyxin (Euskaltzaindia, alfabeto zirilikoz idatzitako izenak euskarara aldatzeko transkripzio-sistema. 156. araua, Errusiako Volgograd oblasteko hiria da. Volgogradeko urtegiaren eskuineko ertzean dago (Volgaren ibilguan), Kamyxinka ibaiaren estuarioan. Oblasteko hiriburua den Volgogradetik 167 km iparraldera eta Saratovetik 175 km hegoaldera dago. 2009an, 117.297 biztanle zituen.

 Historia 
ezkerrera|thumb| Volgako mapa errusieraz. Bertan, Kamyxin (Камышин) agertzen da bere behe ibilbidean
ezkerrera|thumb| XX. mendearen hasiera, Kamyxingo Volgaren bazterra
Kamyxin 1667an sortu zen Kamyxinka ibaiaren ezkerraldean. Ingurua antzinatik da famatua Don eta Volga arroen arteko lurreko pasabide azkarra izateagatik itsasontzientzako, Kamyxinka (Volgaren ibaiadarra) eta Ilovlia ibaiaren (Donaren ibaiadarra) iturburuak 4 km-ra baino ez daudelako. Beraz, konexio hori khazariarren herrialdearen aurkako inbasio bide bat izan zen. XVI. mendean, Selim II.a sultan turkiarra, leku horretan ubide bat eraikitzen saiatu zen. Urte batzuk geroago, Pedro I.ak gauza bera egiten saiatuko zen, zeinak, langileak babesteko, gotorleku bat eraiki zuen. 1710ean, biztanleria osoa kontrako ertzean kokatutako gotorlekura joan zen. Herriak Dmitrievsky zuen izena. 1780an, Kamyxin izatera pasatu zen, eta, Katalina II.aren borondatez, hiri estatusa jaso zuen. XIX. mendean, hiria merkataritza-herri bilakatu zen zerrategi eta haize-errotekin. Aspalditik famatua da sandia ekoizteagatik.

 Geografia 

 Klima 

 Demografia 
 bilakaera demografikoa 1897 1939 1970 1989 2002 2009 15.900 24.000 97.000 122.500 127 891 117 297

 Pertsona ospetsuak 

 Viktor Txernov (1873 - 1952), politikaria.
 Aleksei Maresiev (1916 - 2001), Bigarren Mundu Gerran sobietar hegazkinlari aparta.
 Denis Kolodin (*1982 -), futbolaria.

 Senidetutako hiriak 
 Opava, Txekiar Errepublika.

 Erreferentziak 

 Kanpo estekak 
  Kamyxini buruzko informazioa
  [https://web.archive.org/web/20200207012608/http://www.kamishin.ru/ Kamyxini buruzko informazioa, webgunea
 Mapa topografikoak

Kategoria:1668an sortutako lekuak
Kategoria:Volgograd oblasteko udalerriak